Diari Oficial de la Generalitat Valenciana


Sumari del DOGV 1356, del 27-07-1990 (1990/818341)

ORDRE de 27 de juny de 1990, de la Conselleria d'Indústria, Comerç i Turisme, sabre concessió d'ajudes en matèria de formació en el sector turisme.
---------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1990/06/27/(1)/dof/vci/html**

### Dades del document

Número de DOGV
:   1356

Data del DOGV
:   27-07-1990

Secció del DOGV
:   DISPOSICIONS GENERALS

Número del document
:   1990/818341


Data del document
:   27-06-1990

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

Ordre de 27 de juny de 1990, de la Conselleria d'Indústria, Comerç i Turisme, sobre concessió d'ajuds en matèria de formació en el sector turisme.  
La Conselleria d'Indústria, Comerç i Turisme a través de la Direcció General de Turisme, compta entre els seus objectius prioritaris l'adopció de mesures que afavoresquen la millora de la qualitat dels serveis prestats en el sector turístic, mitjançant el suport a programes que permeten el perfeccionament professional dels treballadors implicats i també totes aquelles activitats que busquen sensibilitzar, fomentar i investigar sobre la formació professional del sector d?hostaleria i turisme.  
En virtut d'això, la Conselleria d'Indústria, Comerç i Turisme,  
ORDENA:  
Article primer  
L?objectiu d'aquesta ordre consisteix en establir el marc general i el procediment de concessió d'ajudes en matèria de formació en el sector d'hostaleria i turisme.  
Article segon  
Podran ser beneficiaris de les ajudes:  
a) Les associacions o agrupacions empresarials d'hostaleria i restauració.  
b) Les persones físiques o jurídiques, públiques o privades, que entre els seus objectius es trobe la realització d'activitats relacionades amb el turisme i l?hostaleria.  
c) Les escoles de formació en matèria d'hostaleria i turisme.  
d) Els ajuntaments i altres entitats locals que hagen inclòs en els seus programes l'afavorir la millora dels serveis turístics de la Comunitat Valenciana.  
Article tercer  
1. Podran ser motiu d'ajudes els projectes següents:  
a) La realització de programes de gestió de qualitat en empreses d'hostaleria.  
b) La realització d'accions formatives de perfeccionament o reciclatge, que perseguesquen la millora de la qualitat dels serveis turístics a través de l?organització de cursos o qualsevol altra activitat.  
c) Els projectes de millora en instal·lacions i equips en centres vinculats a la formació professional del sector, i. també els projectes de creació de centres de formació professional turística, reforma i/o ampliació d'inversions immobiliàries, instal·lacions i equipament, que permeten augmentar la qualitat de la formació i el perfeccionament professional.  
d) La realització de jornades tècniques, taules rodones, congressos i semblants i totes aquelles activitats que, directament o indirecta puguen afavorir, potenciar i incrementar la necessitat de formació en el sector d'hostaleria i turisme, o bé que permeten l?intercanvi d?experiències amb altres Comunitats Autònomes o altres païssos de l?estranger que enriquesquen el sector turístic a la Comunitat Valenciana.  
e) Accions d'informació, promoció o qualssevol altres que suposen una aportació al foment dels valors turístics de la Comunitat Valenciana.  
2. Així mateix, la Direcció General de Turisme i amb convocatòria prèvia establerta a l?efecte, podrà concedir beques dirigides a l?especialització professional en el sector turístic.  
Article quart  
1. Les sol·licituds, en imprès normalitzat, es presentaran a la Direcció General de Turisme o als Serveis Territorials de Turisme corresponents, adjuntant-hi:  
a) La documentació acreditativa de la identificació del sol·licitant.  
b) La memòria explicativa de les activitats o del projecte d'inversió a realitzar, els terminis d'execució i el pressupost total amb el corresponent desglossament de despeses i sistema de finançament previst, especificant per als programes de formació el següent:  
- Objectius, alumnat a qui va dirigit, durada, lloc de celebració, dates previstes i mitjans materials de què es disposa.  
- Programa del curs, indicant el desenvolupament dels ternes i l'historial docent del professorat.  
c) La justificació acreditativa del compliment de les obligacions fiscals i de la seguretat social, si escau, quan l'ajuda implique una transferència de capital.  
2. La Direcció General de Turisme podrà requerir del sol·licitant qualssevol altres dades, documents i informes complementaris que resulten necessaris per a la resolució de l'expedient.  
3. El termini de presentació de sol·licituds finalitzarà el 30 de setembre de cada exercici pressupostari.  
Article cinqué  
1. Les sol·licituds seran informades i avaluades per la Direcció General de Turisme.  
2. Informades les sol·licituds, s'elevaran les propostes al Director General de Turisme qui resoldrà sobre la concessió de la subvenció, fixant expressament la quantia i incorporant, si escau, les condicions o obligacions que afecten el desenvolupament del projecte.  
Article sisé  
1. El Director General de Turisme resoldrà les incidències que es produesquen amb posterioritat a la concessió de les ajudes contemplades en aquesta ordre.  
2. Els organitzadors de cursos de formació es veuran obligats a comunicar qualsevol variació segons la proposta inicial, amb un mínim de 15 dies d?antelació a la seua celebració.  
Article seté  
1. El pagament de la quantitat subvencionada s'ordenarà amb justificació prèvia de la realització del projecte, despeses i material d?acord amb la sol·licitud presentada i en els termes continguts en la resolució.  
2. De forma excepcional, es podrà anticipar el pagament de l'ajuda amb anterioritat a la realització del projecte, amb presentació prèvia, si escau, per part del beneficiari de garanties suficients en la forma i quantia que així es determine.  
3. La liquidació de les ajudes concedides a les corporacions locals es realitzarà d'acord amb el que estableixen les Lleis de Pressupostos corresponents.  
4. La Direcció General de Turisme realitzarà el control i el seguiment dels projectes mitjançant les inspeccions que estime necessàries, emetent un certificat final, d'acord amb el projecte aprovat, que servirà de base per a la tramitació del corresponent expedient de liquidació de la subvenció concedida.  
Article vuité  
L?incompliment per part del beneficiari de qualsevol dels requisits, condicions i altres circumstàncies que donaren lloc a l'atorgament de la subvenció, o la manca de justificació de la realització del projecte, donarà lloc a la incoació per la Direcció General de Turisme, de l?expedient corresponent que podrà finalitzar, si escau, amb la revocació de la subvenció i l?obligació de reintegrar les ajudes percebudes.  
DISPOSICIONS ADDICIONALS  
Primera  
En el supòsit d?ajudes cofinançades amb fons comunitaris serà d'aplicació el procediment establert en aquesta ordre, adequant-se a les especialitats i complint-se els requisits que, si escau, es determinen en relació a aquestes.  
Segona  
Per a l?exercici 1990, les ajudes previstes en aquesta ordre es finançaran amb càrrec al Programa 751.10 del Pressupost de la Generalitat Valenciana, en les línies i pels imports globals següents:  
Línia 402/000/90 Import global 64.645.399 PTA.  
Línia 706/000/90 Import global 704.193.608 PTA.  
Tercera  
Per a exercicis futurs, les línies de crèdit i l?import global màxim destinat per a la concessió d'ajudes, es determinaran d'acord amb el que estableixen les corresponents lleis de pressupostos.  
DISPOSICIO TRANSITORIA  
única  
1. Es podran acollir a les ajudes previstes en aquesta ordre tots aquells projectes que s'hagueren iniciat amb posterioritat a l'1 de gener de 1990, i també aquells que es trobaran en fase d?execució en aquesta data.  
2. Les sol·licituds que s'hagueren presentat amb anterioritat a la publicació d?aquesta ordre, es tramitaran d'acord amb el que s'hi estableix.  
3. Per a l?exercici 1990, el termini de presentació de les sol·licituds de concessió d?ajudes per a la realització de projectes a què fa referència l'article tercer 1.ª, finalitzarà el 15 d'octubre de 1990.  
DISPOSICIO DEROGATORIA  
Unica  
Queden derogades expressament les normes per les quals es regulen els règims vigents d'ajudes en matèria de formació en el sector turisme.  
DISPOSICIONS FINALS:  
Primera  
Es faculta el Director General de Turisme perquè dicte les disposicions i adopte les mesures que considere oportunes per al desenvolupament i l'aplicació del que disposa aquesta ordre.  
Segona  
Aquesta ordre vigirà el dia en què es publique en el Diari Oficial de la Generalitat Valenciana.  
València, 27 de juny de 1990.  
El Conseller d'Indústria, Comerç i Turisme,   
ANDRES GARCIA RECHE


Còpia Permalink ELI